./data/phi0474/phi058/phi0474.phi058.perseus-lat1.xml
M. Tullius Cicero
ego cum Romam venero, nullum praetermittam Caesaris tabellarium cui litteras adte non dem   his diebus (ignosces) cui darem fuit nemo ante hunc M  Orfium, equitem Romanum, nostrum et per se necessarium et quod est ex municipio Atellano, quod scis esse in fide nostra   itaque eum tibi commendo in maiorem modum, hominem domi splendidum, gratiosumetiam extra domum ; quem fac ut tua liberalitate tibi obliges   est tribunus militum in exercitu vestro   gratum hominem observantemque cognosces   Trebatium ut valde ames vehementer te rogo